b"\n_START_ARTICLE_\nAlexandre Rossell\xc3\xb3 i Pastors\n_START_SECTION_\nActivitat pol\xc3\xadtica\n_START_PARAGRAPH_\nEn la seva joventut milit\xc3\xa0 al Partit Republic\xc3\xa0 Federal de Mallorca i es declar\xc3\xa0 partidari de l'autogovern de Mallorca. A partir de 1881 entra a formar part del Partit Liberal i aquell mateix any fou escollit regidor de l'ajuntament de Palma, per\xc3\xb2 aviat deix\xc3\xa0 el seu partit per a ingressar en el Partit Liberal, merc\xc3\xa8 el qual fou president de la Diputaci\xc3\xb3 de les Illes Balears el 1894-1896 i el 1898-1900. Les seves actuacions des d'aquesta instituci\xc3\xb3 se centraren en l'educaci\xc3\xb3 amb la creaci\xc3\xb3 d'una escola de comer\xc3\xa7, una altra d'arts i oficis, una biblioteca popular i un laboratori qu\xc3\xadmic. A m\xc3\xa9s millor\xc3\xa0 les comunicacions amb el continent establint un vaixell de vapor cada dia amb la Pen\xc3\xadnsula i promocion\xc3\xa0 el cable telegr\xc3\xa0fic entre S\xc3\xb3ller i Barcelona. El 1883 intent\xc3\xa0 que els ports mallorquins gaudissin dels avantatges fiscals similars als de les illes Can\xc3\xa0ries per\xc3\xb2 no se'n sort\xc3\xad. Des de la Diputaci\xc3\xb3 tamb\xc3\xa9 reform\xc3\xa0 el Port de Palma i el balneari de Sant Joan de la Font Santa (Campos)._NEWLINE_A partir de 1901 fou elegit diputat a les Corts pels liberals i repet\xc3\xad l'obtenci\xc3\xb3 de l'acta els anys 1903, 1905, 1907, 1910, 1914, 1916, 1918 i 1919. A l'administraci\xc3\xb3 estatal ocup\xc3\xa0 el c\xc3\xa0rrec de sots-secretari del Ministeri d'Instrucci\xc3\xb3 P\xc3\xbablica, vocal de la Junta per al Foment de l'Educaci\xc3\xb3 Nacional (1910) i amb els anys governador civil de Madrid (1916-1917). _NEWLINE_Despr\xc3\xa9s fou elegit diputat a Corts a les eleccions generals espanyoles de 1901, 1903, 1905, 1907, 1910, 1914, 1916, 1918, 1919, 1920 i 1923. Durant aquests anys ocup\xc3\xa0 diversos c\xc3\xa0rrecs administratius a Madrid, com el de sotsecretari d'instrucci\xc3\xb3 p\xc3\xbablica (juny-juliol de 1906) i vocal de la Junta per al Foment de l'Educaci\xc3\xb3 Nacional (1910), c\xc3\xa0rrecs des dels que tract\xc3\xa0 d'orientar la l\xc3\xadnia educativa en la l\xc3\xadnia de la Instituci\xc3\xb3n Libre de Ense\xc3\xb1anza. Despr\xc3\xa9s fou governador civil de Madrid el 1916-1917, ministre de Gr\xc3\xa0cia i Just\xc3\xadcia (desembre 1918 - abril de 1919), Ministre de Foment (abril a juny de 1917). Membre del sector del comte de Romanones, fou ministre de governaci\xc3\xb3 el 1922-1923._NEWLINE_En les diferents tend\xc3\xa8ncies de liberalisme espanyol s'identific\xc3\xa0 seguidor del comte de Romanones i a Mallorca a partir de 1918 amb el verguisme. Com a col\xc2\xb7laborador de Joan March va reorganitzar els liberals illencs d'en\xc3\xa7\xc3\xa0 l'octubre de 1919."